CELEX: 62015TN0231
Language: el
Date: 2015-05-05 00:00:00
Title: Υπόθεση T-231/15: Προσφυγή-αγωγή της 5ης Μαΐου 2015 — Haswani κατά Συμβουλίου

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/40
            
         Προσφυγή-αγωγή της 5ης Μαΐου 2015 — Haswani κατά Συμβουλίου
   (Υπόθεση T-231/15)
   (2015/C 213/65)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: George Haswani (Yabroud, Συρία) (εκπρόσωπος: G. Karouni, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει, καθόσον αφορά τον προσφεύγοντα-ενάγοντα, τον εκτελεστικό κανονισμό (ΕΕ) 2015/375 του Συμβουλίου, της 6ης Μαρτίου 2015, για την εφαρμογή του κανονισμού (EE) 36/2012 σχετικά με περιοριστικά μέτρα λόγω της κατάστασης στη Συρία·
            
         
               —
            
            
               να ακυρώσει, καθόσον αφορά τον προσφεύγοντα-ενάγοντα, την εκτελεστική απόφαση (ΚΕΠΠΑ) 2015/383 του Συμβουλίου της 6ης Μαρτίου 2015 για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας·
            
         
               —
            
            
               κατά συνέπεια, να διατάξει την απαλοιφή του ονόματος του George Haswani από τα παραρτήματα των ως άνω πράξεων·
            
         
               —
            
            
               να υποχρεώσει το Συμβούλιο να καταβάλει ποσόν ύψους 7 00  000 ευρώ ως αποκατάσταση κάθε βλάβης που υπέστη ο προσφεύγων-ενάγων·
            
         
               —
            
            
               να καταδικάσει το Συμβούλιο στα δικαστικά του έξοδα, καθώς και στα δικαστικά έξοδα του προσφεύγοντος-ενάγοντος, τα οποία ο τελευταίος επιφυλάσσεται να δικαιολογήσει κατά τη διάρκεια της διαδικασίας.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει πέντε λόγους.
   
               1.
            
            
               Ο πρώτος λόγος αντλείται από προσβολή των δικαιωμάτων άμυνας, του δικαιώματος προηγούμενης ακροάσεως και του δικαιώματος σε δίκαιη δίκη.
            
         
               2.
            
            
               Ο δεύτερος λόγος αντλείται από παράβαση της υποχρεώσεως αιτιολογήσεως, καθόσον η αιτιολογία των προσβαλλομένων πράξεων είναι ανεπαρκής και ασαφής.
            
         
               3.
            
            
               Ο τρίτος λόγος αντλείται από πρόδηλη πλάνη εκτιμήσεως και έλλειψη αποδεικτικών στοιχείων, καθόσον δεν υφίσταται πραγματικό και βάσιμο έρεισμα για τα περιοριστικά μέτρα που επιβλήθηκαν εις βάρος του προσφεύγοντος-ενάγοντος.
            
         
               4.
            
            
               Ο τέταρτος λόγος αντλείται από παραβίαση της γενικής αρχής της αναλογικότητας.
            
         
               5.
            
            
               Ο πέμπτος λόγος σχετίζεται με το αίτημα αποζημιώσεως του προσφεύγοντος-ενάγοντος.